Diari Oficial de la Generalitat Valenciana


Sumari del DOGV 578, del 04-05-1987 (1987/808691)

RESOLUCIÓ de 6 d'abril de 1987, de la Direcció General de Política Agroalimentaria, que desenvolupa l'Ordre de 21 de febrer de 1987, de la Conselleria d'Agricultura i Pesca, que reglamenta la concessió d'ajudes a la inversió en la indústria agroalimentaria.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   578

Data del DOGV
:   04-05-1987

Secció del DOGV
:   ALTRES DISPOSICIONS

Número del document
:   1987/808691


Data del document
:   06-04-1987

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

Resolució de 6 d'abril de 1987, de la Direcció General de Política Agroalimentària, que desenvolupa l'Ordre de 21 de febrer de 1987, de la Conselleria d'Agricultura i Pesca, que reglamenta la concessió d'ajudes a la inversió en la indústria agroalimentària.  
L'Ordre de 21 de febrer de 1987 unifica la documentació i el procediment a seguir en els expedients que sol·liciten indistintament o conjunta les ajudes de la Conselleria d'Agricultura i Pesca, que regula la susdita Ordre, o les del Reial Decret 1462/1986 pel qual es fomenta la millora de les condicions de transformació i comercializació de productes agraris i pesquers.   
D'acord amb la Disposició Final. Primera de l'Ordre de 21 de febrer de 1987, he resolt:   
Article primer  
La documentació que conforma l'expedient de sol·licitud d'ajudes de l'Ordre de 21 de febrer de 1987 de la Conselleria d'Agricultura i Pesca o del Reial Decret 1462/86, es presentarà per triplicat a la Direcció Territorial: Direcció d'ICA de la Conselleria d'Agricultura i Pesca. Quan se sol·licitaran ambdues ajudes els dos expedients s'acumularan, per la qual cosa l'expedient i la instància seran únics. Les inversions s'iniciaran amb posterioritat a la data de la presentació de l'expedient, prèvia conformitat de la Direcció de l'ICA.   
L?expedient constarà dels documents següents:   
a) Instància dirigida a l'Il·lm. Sr. Director General de Política Agroalimentària.   
b) Declaració de l'empresa d'altres ajudes sol·licitades o rebudes.   
c) Acreditació del compliment de les obligacions fiscals i davant la Seguretat Social fins al moment de la sol·licitud. Aquesta acreditació es realitzarà bé mitjançant certificació dels serveis competents de la Delegació d'Hisenda o amb fotocopies, a compulsar amb l'original pels serveis competents d'aquesta Conselleria, dels documents que justifiquen el compliment de les obligacions tributàries següents (Ordre de 28 d'abril de 1986 del Ministeri d'Economia i Hisenda, BOE de 30 d'abril de 1986):   
- Llicència fiscal: declaració d'alta per a les empreses de nova creació, o l'últim rebut.   
- Impost sobre el Valor Afegit.   
- Impost sobre la renda de les persones físiques o sobre societats.   
- Declaració anual d'ingressos i pagaments (Reial Decret 2529/86 BOE de 12 de desembre de 1986).   
Pel que fa a l'acreditació de les obligacions davant la Seguretat Social, es presentarà certificació d'aquest Organisme d'estar-ne al corrent del compliment.   
d) Balanços econòmics dels tres exercicis últims, o els presentats a la declaració de l'impost de societats, signats per l'administrador legalment autoritzat per l'empresa, indicant el nom. Del signant i el concepte o acte jurídic pel qual està capacitat per avalar els balanços.   
e) Model normalitzat del projecte d'inversió previst a l'annex de l'Ordre de 29 d'octubre de 1986 del Ministeri d'Agricultura, Pesca i Alimentació, per la qual es desenvolupa el Reial Decret 1462/86, de 13 de juny.   
f) Certificació per l'entitat o entitats bancàries que financen la inversió, de la quantia i les condicions del prèstecs.   
g) Declaració de l'empresa, signada per administrador legalment autoritzat, que reculla la planificació anual de les inversions.   
La Direcció d'ICA comprovarà que l'expedient és complet i en cas contrari actuarà d'acord amb la Llei de Procediment Administratiu.   
Article segon  
Completada la documentació de l'expedient, els Serveis Territorials en el termini de 10 dies, trametran a aquesta Direcció General: Dos exemplars de l'expedient complot; certificat del no-començament d'obres i de la disponibilitat de documents que acrediten el compliment de les obligacions fiscals i davant la Seguretat Social; informe de la Direcció d'ICA.   
Article tercer  
La resolució dels expedients que sol·liciten les ajudes de l'Ordre de 21 de febrer de 1987 de la Conselleria d'Agricultura i Pesca dictada pel Conseller d'Agricultura i Pesca se comunicarà als interessats.   
Quan se sol·liciten les ajudes del Reial Decret 1462/86 s'atindran al que disposa l'Ordre de 29 d'octubre de 1986 que el desenvolupa.   
Article quart  
Una vegada estiga realitzada la inversió i per tal d'iniciar el procediment del pagament de la subvenció, l'empresa presentarà, per duplicat, a la Direcció Territorial: Direcció d'ICA, de la Conselleria d?Agricultura i Pesca, els document s següents:   
- Projecte signat per un tècnic competent i visat pel Col·legi Oficial, en el cas que el requeresquen les inversions realitzades en obres o instal·lacions, i declaració de compatibilitat del projectista (Ordre de la Conselleria d'Agricultura i Pesca de 24 de setembre de 1984).   
- Acreditació del compliment per l'empresa de les obligacions fiscals i davant la Seguretat Social fins aqueix moment, només en el cas que la fase de pagament es tramite en un exercici posterior al de l'inici de l'expedient.   
- Compte corrent, codi i direcció del banc del beneficiari, a l'efecte del pagament de la subvenció.   
- Llicència municipal d'obres.   
- Documents acreditatius de la realització de les obres i justificants comptables dels pagaments realitzats d'acord amb les normes habituals de la pràctica mercantil.   
Article cinqué  
La Direcció Territorial trametrà a la Direcció General de Política Agroalimentària un exemplar original de la documentació detallada a l'apartat quart, excepte la de l'últim punt, així com el certificat de la realització de la inversió d'acord amb la Resolució de concessió d'ajudes.   
DISPOSICIÓ FINAL  
Aquesta Resolució entrarà en vigor el dia de la publicació al Diari Oficial de la Generalitat Valenciana.   
València, 6 d'abril de 1987. - El Director General de Política Agroalimentària: Enric Beltran i Fos.